laion/Wikipedia-Exotic huggingface dataset:
מטריצת גישה

במדעי המחשב, מטריצת גישה או מטריצת בקרת גישה (באנגלית: Access Control Matrix או Access Matrix) הוא מונח מופשט לתיאור מודל אבטחה פורמלי של מצב אבטחה במערכות מחשוב, המפרט את ההרשאות של כל נשוא ביחס לכל אובייקט במערכת. הקונספט הוצג לראשונה על ידי באטלר למפסון בשנת 1971. ניתן לתאר מטריצת בקרת גישה כטבלה מלבנית כאשר כל שורה מייצגת ישות כלשהי, וכל טור מייצג אובייקט כלשהו עליו ניתן לבצע פעולות. משכן, כל תא בטבלה מייצג קשר בין הצמד ישות-אובייקט מבחינת הרשאה או קבוצת השראות לפעולות שמותר לישות לבצע על האובייקט. כל למעשה כל עמודה מהווה "רשימת בקרת גישה" לאובייקט (או משאב), וכל שורה מהווה "פרופיל גישה" (role‏). על פי המודל, מצב האבטחה של מערכת ממוחשבת ניתנת להפשטה על ידי סט של אובייקטים O {\displaystyle O} , שהם נכסים או ישויות אשר עליהן אנו רוצים להגן (כגון, תהליכים, קבצים, דפי זיכרון וכן הלאה), וסט של סובייקטים S {\displaystyle S} המכיל את הישויות הפעילות המערכת (כגון משתמשים, תהליכים וכיוצא בזה). בנוסף ישנו את וקטור ההרשאות R {\displaystyle R} מהצורה r ( s , o ) {\displaystyle r(s,o)} . כאשר s ∈ S {\displaystyle s\in S} , o ∈ O {\displaystyle o\in O} ו r ( s , o ) ⊆ R {\displaystyle r(s,o)\subseteq R} . הרשאה מסוימת r {\displaystyle r} מתארת את אופן הגישה שיש לסובייקט מסוים ביחס לאובייקט מסוים. בדוגמה שלמטה ישנם שני תהליכים, קובץ ומכשיר. לתהליך הראשון הרשאה להפעיל את התהליך השני, לקרוא את הקובץ ולכתוב מידע למכשיר (כמו מדפסת). לעומת זאת התהליך השני יכול רק לקרוא מידע מהראשון Lampson, Butler W. (1971). "Protection". Proceedings of the 5th Princeton Conference on Information Sciences and Systems. p. 437. RFC 4949 ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
יואוזס סטנאיטיס

יואוזס סטנאיטיס (בליטאית: Juozas Stanaitis;‏ 13 באוגוסט 1865 – 12 ביולי 1925) היה לוטננט גנרל ליטאי אשר שימש לזמן קצר כמפקד צבא ליטא. סטנאיטיס נולד ב-13 באוגוסט 1865 בכפר מטרנאי. ב-1887 הוא התגייס לצבא האימפריה הרוסית והתקדם במהירות בסולם הדרגות. הוא לחם בקרב גליציה במלחמת העולם הראשונה ונפצע. ביוני 1917 הוא הועלה לדרגת פולקובניק. לאחר מהפכת אוקטובר הוא עזב את הצבא והתגורר במוסקבה. ב-1921 הוא חזר לליטא והתגייס לצבא ליטא. ב-29 במאי של אותה שנה הוא מונה למפקד הדיוויזיה ה-3. ב-11 בפברואר 1922 הוא מונה למפקד הצבא הליטאי. בתקופת כהונתו פרצה מלחמה בין ליטא לפולין, והליטאים הפסידו בכמה קרבות. ב-5 ביוני 1923 הוא עזב את תפקיד מפקד הצבא בשל מצבו הבריאותי המעורער. בסוף אותה שנה אילצה אותו בריאותו לעזוב את הצבא. הוא חזר להתגורר בכפר הולדתו מטרנאי וחי שם עד מותו ב-12 ביולי 1925. מדיה וקבצים בנושא יואוזס סטנאיטיס בוויקישיתוף יואוזס סטנאיטיס באנציקלופדיה הליטאית האוניברסלית
שלמה קובה

שלמה קובה הוא ספורטאי פאראלימפי ישראלי. קובה השתתף במשחקים הפאראלימפיים טורונטו (1976) והתחרה באתלטיקה ובשחייה בדרגת נכות F: בקפיצה לגובה השיג תוצאה של 1.50 מטר ודורג במקום השישי והאחרון. בקפיצה לרוחק השיג תוצאה של 5.21 מטר ודורג במקום הרביעי. במשחה 50 מטר בסגנון גב השיג תוצאה של 53.82 שניות ודורג במקום החמישי. במשחה 50 מטר בסגנון חופשי השיג תוצאה של 41.95 שניות ודורג במקום הרביעי. במשחה 3X50 בסגנון מעורב השיג תוצאה של 3:05.61 דקות ודורג במקום השלישי (מדליית ארד). פירוט השתתפותו בתחרויות אולימפיאדת הנכים באתר הרשמי של IPC (באנגלית)
לינט (תכנות)

לינט או לינטר (באנגלית: lint או linter) הוא מושג בעולם התוכנה שמתאר כלי תוכנה המנתחים קוד מקור כדי לסמן שגיאות בתוכנה, באגים, שגיאות סגנון ועיצוב ומבנים "חשודים" . ‏"lint" פירושו המילולי באנגלית הוא סיבים ולכלוך האחוזים בצמר, ולכן המונח לינטר בהקשר של תוכנה מרמז על פעולות ניקוי וייעול הקוד. מקור המונח בתוכנת שירות (utility) של UNIX לבחינת קוד בשפת C. האנליזה שמבצעים כלים כמו לינטר ודומיו, מבוצעת גם באופטימיזציה של מהדרים, אשר מטרתם ייצור קוד מהיר יותר. בפרסום המקורי שלו בשנת 1978, ג'ונסון התייחס לנושא זה והסיק כי עדיף באופן כללי שיהיו שתי גרסאות של הקוד. אחת המאפשרת למתכנת להתרכז באלגוריתמים, מבני נתונים ו"נכונות" הקוד, והשנייה שתעשה "לינטינג" של ההתאמות הרצויות מבחינת תאימות, ניידות קוד, אוניברסליות וייעול. למרות שהתפתחות מהדרים מודרניים הטמיעה בהם תכונות רבות של לינטרים, גם כלי לינט התפתחו והתרחבו לזיהוי וטיפול במגוון גדול של מבני חשודים של קוד, כולל אזהרות על שגיאות סינטקס, שימוש במשתנים לא מוגדרים או לא מאותחלים, קריאה לפונקציות שאינן מומלצות לשימוש עוד, סטייה מנורמות עיצוב קוד מבחינת ריווח ופורמט, מעבר מרומז (implicit fallthrough) בין אפשרויות בהצהרות switch, חוסר ב header המכיל רישיון מתאים ושימוש בתכונות "מסוכנות" של קוד. תוכנת לינט או תוסף לינטי לסביבות פיתוח (כמו ויז'ואל סטודיו קוד), יעילים במיוחד לשפות שעוברות הידור בזמן ריצה (interpreted language) כמו פייתון וJavaScript (שהן, נכון ל-2018, שפות התכנות במקום הראשון והשני במדד פופולריות של שפות תכנות). זאת משום ששפות אלו נטולות הידור בזמן כתיבת הקוד טרם הרצתו. כלים אלו יכולים לשמש מכלים פשוטים לניפוי שגיאות סטנדרטי ועד איתור קוד החשוד ביצירת הייזנבאגים. כלים אלו מבצעים בדרך כלל אנליזה סטטית של קוד (static code analysis)‏. Darwin, Ian F. (1991). Checking C Programs with Lint: C Programming Utility (Revised ed.). United States: O'Reilly Media. ISBN 978-0937175309. "LINT(1)". FreeBSD General Commands Manual. 2015-03-23. "About SublimeLinter — SublimeLinter 3.4.24 documentation". www.sublimelinter.com. Johnson, Stephen C. (25 באוקטובר 1978). "Lint, a C Program Checker". pp. 78–1273 – via CiteSeer. {{cite web}}: (עזרה) "Arcanist User Guide: Lint". Phabricator. נבדק ב-19 בינואר 2018. {{cite web}}: (עזרה) Jones, Nigel (1 במאי 2002). "How to Use Lint for Static Code Analysis". Barr Group. {{cite news}}: (עזרה)
37 (מספר)

37 (במילים בלשון זכר: שלושים ושבעה; בלשון נקבה: שלושים ושבע) הוא מספר טבעי העוקב ל-36 וקודם ל-38. 37 הוא המספר הראשוני ה-12 והראשון שאינו רגולרי. 37 הוא הפתרון של בעיית וארינג לחזקות חמישיות – כל מספר טבעי ניתן לכתוב כסכום של עד 37 מספרים שהם חזקה חמישית של טבעי (ויש מספרים שאינם סכום של 36 חזקות חמישיות בלבד). הזווית הקטנה במשולש ישר-זווית עם שלשה פיתגורית הקטנה ביותר 3-4-5. 37 הוא המספר האטומי של רובידיום. מספר הגנים במיטוכונדריה. 37 הוא חום הגוף במעלות צלזיוס של אדם בריא. קיים גרם שמיים בשם M37 בקבוצת הכוכבים עגלון שדרגת בהירות נראית שלו 6.0. בקטלוג הכללי החדש קיים גרם שמיים בשם NGC 37, גלקסיה ספירלית בקבוצת הכוכבים עוף החול. מספר הסרוס של סדרת ליקויי החמה שהתחילה ב-25 ביולי 1794 לפנה"ס ונגמרה ב-12 באוגוסט 496 לפנה"ס היה 37. אורכה של סדרת ליקויי חמה זו היה 1298.1 שנים, והיא הכילה 73 ליקויי חמה. מספר הסרוס של סדרת ליקויי הירח שהתחילה ב-3 באפריל 1492 לפנה"ס ונגמרה ב-22 במאי 194 לפנה"ס היה 37. אורכה של סדרת ליקויי ירח זו היה 1298.1 שנים, והיא הכילה 73 ליקויי ירח. לדוד המלך היו 37 גיבורי חיל, אלו הם גיבורי דוד. 37 הוא מספר האנשים שחתמו על מגילת העצמאות של מדינת ישראל. 37 הוא מספר התאים ברולטה האירופית. קו 37 של "דן" ממסוף כרמלית בתל אביב למסוף וולפסון בגבול תל אביב וחולון, הוא הקו הפנימי היחיד ביפו, נכון לאמצע העשור השני של המאה ה-21. 37 הייתה קידומת החיוג של מזרח גרמניה, לפני שמדינה זו חדלה להתקיים, עם איחוד גרמניה. 37 חורים באפרכסת הדיבור של טלפון חוגה מדיה וקבצים בנושא 37 בוויקישיתוף Why is this number everywhere?, סרטון בערוץ "Veritasium", באתר יוטיוב (אורך: 23:50) 37 Heaven, אתר המוקדש למספר (באנגלית)
אולגה סוקולוב

אולגה סוקולוב (נולדה ב־1976[דרוש מקור]) היא חותרת פאראלימפית ישראלית. בשנת 2007 שרדה עם בתה שריפה בביתן וכל תכולת הבית הושמדה. בהמשך אותה שנה נפגעה סוקולוב קשה בתאונת דרכים, בעקבותיה סבלה משברים באגן ובמפרק הירך והחלה להיעזר בקביים להליכה. סוקולוב החלה בספורט שיקומי במרכז דניאל עמיחי ללימודי חתירה וימאות ובשנת 2009 השתתפה לראשונה בתחרות עולמית. במשחקים הפאראלימפיים לונדון (2012) התחרתה בחתירת זוגות (עם ראובן מגנאג'י), והם דורגו במקום ה-9 בדירוג הכללי. את מקומם במשחקים הפאראלימפיים הבטיחו לאחר שזכו בהישגים באליפות העולם בניו זילנד (2010) ובאליפות העולם בסלובניה (2012). בשנת 2013 הפסיקה את השתתפותה בתחרויות חתירה. סוקולוב גרושה ואם לבת, מתגוררת בטבריה. פירוט השתתפותה בתחרויות המשחקים הפאראלימפיים באתר הרשמי של IPC (באנגלית) שרון רופא אופיר, הדירה נשרפה, רק המזוזה וספר התורה שרדו, באתר ynet, 8 במאי 2007 מור קומפני, ‏לשבור את הגלים, באתר ‏מאקו‏, 16 באוגוסט 2012
פסח קראהן

הרב פסח יוסף קראהן (נולד בט"ו בשבט ה'תש"ה), הוא רב חרדי, מוהל, סופר ודרשן, מחבר סדרת ספרי "המגיד" בהוצאת ArtScroll. קראהן נולד בשכונת ויליאמסבורג שבברוקלין, ניו יורק, לאביו הרב אברהם זעליג קראהן. בגיל שבע עבר עם משפחתו לשכונת קיו גארדנס, שם שימש כמדריך במקהלת "פרחי" של קיו גארדנס. נשוי למרים, אחת המנהלות בבית הספר התיכון "Shevach" בקיו גארדנס הילס, קווינס, ניו יורק. הרב קראהן ידוע כמי שכתב את סדרת ספרי "המגיד" בהשראת סיפורי רבי שלום שבדרון, שהיה נושא את דרשותיו לציבור כל ליל שבת מאז שנת ה'תשי"ב עד ה'תשנ"ב, בשטיבלאך 'זיכרון משה' בירושלים. הרב קראהן פגש את הרב שבדרון לראשונה בשנת תשכ"ד, כאשר אביו הזמינו להתארח בביתם באחד מביקוריו התכופים בארצות הברית כשהיה אוסף כספים לנזקקי ירושלים, במשך חמשת החודשים שהרב שבדרון שהה בבית משפחת קראהן, נוצר קשר קרוב בינו לבין המשפחה המארחת. כשעזב אותם המשפחה נפרדה ממנו אך ביקרה אותו שוב בישראל, בהמשך נפטר אבי המשפחה ממחלה קשה. לאחר כששה חודשים קיבלו משפחת קראהן מכתב מהרב שבדרון המודיע כי הוא מגיע שוב לארצות הברית. מאז עמד הרב שבדרון עם המשפחה בקשר רציף. עם דחיפה רבה מצד הרב שבדרון ועזרה פעילה, הרב קראהן כתב את הספר הראשון של רב המכר בסדרת המגיד "המגיד מדבר", שיצא לאור בשנת תשמ"ז. הרב שבדרון נפטר לפני יציאת הספר השני בסדרה. עד שנת תשע"ב, הוציא הרב קראהן שמונה ספרים בסדרה, כולן בהשראתו של הרב שבדרון, ספריו תורגמו למספר שפות. הרב קראהן הוא דור חמישי של מוהלים במשפחתו. הוא הוכשר למילה בגיל 21, ובכך היה למוהל הצעיר ביותר שהוכשר אי פעם במועצת המוהלים בניו יורק. הוא קיים אלפי בריתות. הרב קראהן חיבר גם ספר בנושאי מילה, וספר הלכה לשמאליים, הספרים יצאו בהוצאת ArtScroll. ערך אחד מכרכי ש"ס שוטנשטיין ואת סידור מנחה ומעריב של ארטסקרול. הרב קראהן הוא דרשן, ו"מגיד" הוא גם מלווה מסעות יהודיים היסטוריים באירופה, תוך סיפורים על הקהילות הגדולות והתוססות שהיו שם לפני מלחמת העולם השנייה. את מסעו הראשון הוא תיעד והדפיס בספרו "מסע עם המגיד". בשנת תשס"ד הרב קראהן הקים ארגון בשם PaL בבריטניה, תת-ארגון דומה בארצות הברית המחבר בין חוזרים בתשובה לבין אברכים לשעה של לימודי יהדות ודיונים בטלפון. הרב קראהן כותב טור חודשי במגזין זמן. כל כתביו יצאו לאור בהוצאת ארטסקרול Bris Milah, יוני 1986 The Maggid Speaks, פברואר 1987 Yad Eliezer a Collection of Various Halachos, Mitzvos and Minhagim Pertinent to Left-handers, ינואר 1990 Reflections of the Maggid, אוקטובר 2002 Catching Sacred Letters, ינואר 2003 Jewish Resilience: Three Lectures for the Nine Days and Beyond, ינואר 2009 Perspectives of the Maggid, פברואר 2012 In the Splendor of the Maggid, נובמבר 2012 The Maggid at the Podium, נובמבר 2013 Yamim Noraim with the Maggid, אגוסט 2021 Traveling with the Maggid by Paysach J. Krohn, פברואר 2007 The Glittering World of Chessed, נובמבר 2018 Motivated by the Maggid, אוגוסט 2018 At The Maggid's Seder, מרץ 2020 Of Splendor & Sacrifice A Jewish Journey Through Italy, ינואר 2010 Shidduchim 101, יחד עם שיינה קרמר, הוצאת Make A Shidduch Foundation, ינואר 2008 אתר האינטרנט הרשמי של פסח קראהן הרב פסח קראהן באתר הידברות ראיון בלעדי עם הרב פסח קראהן באתר הידברות (באנגלית) שיח סוד – המגיד הנודע – הרב פסח קראהן בהרצאת חיזוק לדוברי אנגלית, באתר שיח סוד, ‏30 ביולי 2015 שיעורים מהרב פסח קראהן באתר torah anytime שיעורי הרב פסח קראהן באתר "קול הלשון" Uriel Heilman, America’s Top Mohels, Jewish Telegraphic Agency, ‏30 באפריל 2014
מוטי לנדאו

מוטי לנדאו (נולד ב-2 במאי 1950) הוא ראש מועצה מקומית סביון החל משנת 2013. לנדאו נולד וגדל בנווה מונוסון להורים שורדי שואה שעלו לארץ ישראל מפולין בשנת 1948. בשירותו בצבא הסדיר שירת כקצין בפלס"ר חטיבה 7 בשריון. במלחמת יום הכיפורים לחם בסיני ונפצע בעיניו. לאחר החלמתו חזר לשרת במילואים והשתחרר בדרגת סא"ל. היה חבר בעמותת חטיבה 7. לנדאו עבד כתעשיין מומחה בניהול, תפעול ושיקום חברות, ושימש כחבר בהנהלת התאחדות התעשיינים. ב-2003 נבחר לנדאו כחבר במועצת סביון. בשנת 2013 נבחר כראש מועצת סביון בראשות סיעת "סביון לתושביה". בשנת 2018 התמודד בבחירות המונציפליות ונבחר לקדנציה שנייה. במהלך שנים אלו הוציא את היישוב סביון ממשבר כספי חמור והיא הוגדרה כרשות איתנה בשנת 2021. לנדאו התמודד לכהונה שלישית בבחירות 2024 מול לינדה אשכנזי. הבחירות נערכו ב-27 בפברואר 2024, קיבל 73.8% מהקולות ונבחר לכהונה נוספת. לנדאו הוא בעל תואר ראשון בכלכלה ומנהל עסקים מאוניברסיטת בר-אילן, ובוגר השתלמות בשיווק בין-לאומי מבית הספר וורטון. מוטי נשוי לד"ר תמי לנדאו, מומחית בהוראה מתקנת (בתו של יוחנן פלץ), להם שלושה בנים והם מתגוררים בסביון החל משנת 1987. תומר קרן, לנדאו: "הורדנו את הפריצות בסביון ב-80%", באתר אונו ניוז, 24 בנובמבר 2019 הדר חורש, ראש מועצת סביון: "אנחנו מופלים לרעה - המדינה משקיעה בנו הכי מעט", באתר TheMarker‏, 5 בינואר 2019 עידו וינגרטן, חמש שנים נוספות: מוטי לנדאו ניצח בגדול את הבחירות בסביון, באתר אונו News, ‏28 בפברואר 2024
ישיבת חפץ חיים (ניו יורק)

ישיבת רבינו ישראל מאיר הכהן (מכונה ישיבת חפץ חיים, ידועה גם בשם הסמינר הרבני של אמריקה) היא ישיבה אמריקאית-ליטאית בקיו גרדן הילס, קווינס, ניו יורק. שמה הרשמי הוא 'הסמינר האמריקאי לרבנים' (RSA). לישיבה סניפים ושלוחות בישראל ובצפון אמריקה. הישיבה הוקמה בשנת 1933 על ידי הרב חיים דוד ליבוביץ "(תר"נ, 1890 – ט"ו בכסלו תש"ב, 5 בדצמבר 1941), אחיינו ותלמידו של רבי ישראל מאיר הכהן בעל החפץ חיים. הרב ליבוביץ למד בישיבת ראדין בחברותא עם החפץ חיים ואצל רבי נפתלי טרופ, גם למד אצל רבי נתן צבי פינקל בישיבת סלבודקה. בניו יורק כיהן הרב ליבוביץ כראש ישיבה בישיבת תורה ודעת מתרפ"ו עד תרצ"ג, אז עזב עם עשרים וחמש תלמידים ויסד את "ישיבת רבינו ישראל מאיר הכהן" על שם דודו החפץ חיים שנפטר בשנת הקמתה. לאחר פטירתו של מייסדה בדצמבר 1941 מונה בנו, רבי חנוך העניך ליבוביץ, כראש ישיבה. כיום עומדים בראשות הישיבה שניים מתלמידיו של הרב ליבוביץ, הרב דוד האריס והרב עקיבא גרונבלט. משכנה הראשון של הישיבה היה בויליאמסבורג, ברוקלין. בדצמבר 1955 היא עברה לפורסט הילס, קווינס, ובתחילת שנת הלימודים 2003, לקיו גרדן הילס, קווינס. מוסדות הישיבה כוללים תיכון ישיבתי לבנים, ישיבה ללימודי תואר ראשון, וכולל אברכים ללימודי רבנות. לישיבה כמה מאפיינים עיקריים, חלקם בשונה מהנהוג בישיבות הקלאסיות: דגש על גילוי תהליכי החשיבה הסמויים בין שלבי הסוגיות התלמודיות. מתודולוגיה ששמה דגש על כך שהתנועה בין תהליך החשיבה הראשוני ("הווה אמינא") של הסוגיה התלמודית לתהליך החשיבה הסופי (המסקנה) חייבים להיות ברורים ומובנים במלואם. לימוד תנ"ך ופרשני התורה בגישה דייקנית הנהוגה בדרך כלל בישיבות בלימודי גמרא והלכה בלבד. הישיבה דוגלת ברעיון כי הגישה אל הטקסט התנכ"י אמורה להיות מתוך דיוק בפשט הכתוב ומינימום סטייה ממנו. דגש חזק על לימוד מוסר, הן בוועדים חצי שבועים (המתבססים על השיטה לעיל) והן במסגרת "סדר מוסר". דגש על הפצת יהדות. עם סיום תקופת לימוד ממושכת, התלמידים מוכוונים לחפש עבודה בתחום החינוך היהודי, לעיתים קרובות הם אף מקימים מוסדות חינוך משלהם. קוד לבוש מאפשר. התלמידים יכולים ללבוש חולצות צבעוניות בניגוד לחולצות לבנות המחויבות ברוב הישיבות החרדיות-ליטאיות, וזאת על פי הוראתו והשקפתו של הרב חנוך ליבוביץ. הישיבה שמה דגש על כפיפות מלאה ל"דעת תורה". רבי אַלְתֶּר צְבִי אַרְיֵה יַכְנֶס, מוזיקאי, כוכב ילדים ומלמד חרדי ישראלי לתשב"ר רבי חיים דוב אלטוסקי, מראשי ישיבת תורה אור ומחבר סידרת ספרי "חידושי בתרא" על הש"ס הרב שלמה שרפמן, לשעבר רבה של ישראל הצעיר בפלטבוש הרב דוד האריס, מראשי ישיבת רבינו ישראל מאיר הכהן. רבי עקיבא גרונבלט, מראשי ישיבת רבינו ישראל מאיר הכהן. הרב ברוך חייט, מלחין וראש ישיבת מערבא. הרב אליקים רוזנבלט, ראש ישיבת ישיבת כתר תורה הרב מרדכי גולדשטיין ראש ישיבת התפוצות אתר האינטרנט הרשמי של ישיבת חפץ חיים אתר בוגרי ישיבת חפץ חיים יהודה אריה ליב שמידמאן (עורך), פתיחה, תפארת דוד, באתר אוצר החכמה
NetworkX

  NetworkX היא ספריית Python ללימוד גרפים ורשתות, NetworkX היא תוכנה חופשית ששוחררה תחת הרישיון החדש של BSD. שיעורים לגרפים ודיגרפים. המרת גרפים למספר פורמטים וממנו. יכולת לבנות גרפים אקראיים או לבנות אותם בהדרגה. יכולת למצוא תת-גרפים, קליקות, k-cores. חקור סמיכות, מעלות, קוטר, רדיוס, מרכז, ביניים וכו. צייר רשתות בדו-ממד ובתלת-ממד. NetworkX מתאים לפעולה על גרפים גדולים בעולם האמיתי: למשל, גרפים של יותר מ-10 מיליון צמתים ו-100 מיליון קשתות, בשל התלות שלו במבנה נתונים טהור של "מילון המילון" של פייתון, NetworkX הוא מסגרת יעילה למדי, ניתנת להרחבה, ניידת מאוד לניתוח רשתות חברתיות. NetworkX משולב ב- SageMath. אתר האינטרנט הרשמי של NetworkX קבוצת דיון של NetworkX סקר תוכנות קיימות בתורת הגרפים NetworkX ב-StackOverflow Aric Hagberg, Drew Conway, "Hacking social networks using the Python programming language (Module II – Why do SNA in NetworkX)", Sunbelt 2010: International Network for Social Network Analysis. Aric A. Hagberg, Daniel A. Schult, Pieter J. Swart, Exploring Network Structure, Dynamics, and Function using NetworkX, Proceedings of the 7th Python in Science conference (SciPy 2008), G. Varoquaux, T. Vaught, J. Millman (Eds.), pp. 11–15. "SageMath Mathematical Software System - Sage".
ביגפוט ג'וניור 2

ביגפוט ג'וניור 2 (באנגלית: Bigfoot Family) הוא סרט קולנוע בלגי-צרפתי בהנפשה ממוחשבת, מסוגת קומדיה ופנטזיה, שמבוסס על הסיפור של המפלצת המיתולוגית ביגפוט. הסרט הוקרן לראשונה בצרפת ב-5 באוגוסט 2020, ובישראל בדיבוב עברי ב-22 ביולי 2021. זהו סרט המשך של "ביגפוט ג'וניור" משנת 2017. חודשיים אחרי שביגפוט חוזר הביתה, אדם נהיה המום מתשומת הלב שהתהילה החדשה של אביו הביאה למשפחה. הוא גם נאבק להתוודות על רגשותיו בפני אמה, מושא אהבתו. ביגפוט רוצה לנצל את התהילה שלו למטרה טובה. לאחר שכמה מפגינים שולחים לו מכתב על ניסיון לעצור חברת נפט מפוקפקת באלסקה, שלדעתה יש לה אפס השפעה סביבתית על חיות הבר. ביגפוט מחליט לנסוע לאלסקה כדי לעזור להם. אדם עוזר לאביו על ידי העלאת סרטון תדמית לרשתות החברתיות. חלקים של מפגינים מגיעים לתמוך בביגפוט, אבל בלילה בזמן שהוא מנסה להתבונן מקרוב בחברה לאחר ששמע רעם חזק, הוא נעלם באופן מסתורי. אדם ואמו שלי נוסעים לאלסקה כדי למצוא ולהציל אותו יחד עם חבריהם לבעלי החיים. בהגיעם לאלסקה, אדם ושלי נפגשים עם המפגין שראה לאחרונה את ביגפוט, ארלו וודסטוק. שלי עוקבת אחרי ארלו למקום האחרון שראה את ביגפוט בזמן שאדם וחבריו החיות נקלעים למארב על ידי שומרים מהחברה. הוא נמלט ונתקל בזאב שכמעט מאיים לפגוע בו, אך הוא מבצע עסקה עם אדם שיעזור לו. הזאב מנחה אותו למקום שבו עובדת חברת הנפט לפני היציאה, מה שמתגלה כהורס את חיות הבר באמצעות פיצוצים קטנים כדי לשלוח שלוליות נפט. אדם חוקר את הפנים ומוצא את קונור מתכנן להקים פצצה מסיבית כדי לחפור את השמן בקלות רבה יותר, שבה אדם מתחיל להקליט בטלפון שלו כדי לחשוף אותו. לאחר מכן, אדם מקים ארלו אך מגלה שהוא למעשה עובד בחברה ואחראי לקחת את ביגפוט. אדם בסופו של דבר נתפס ונופל לתוך המכרות. קונור מתכונן להרוס את העמק באמצעות פצצה, כדי שיוכל לחפור את השמן הנוכחי בקלות רבה יותר. לאחר שמצא את שלי ושחרר את אביו, אדם בורח איתם דרך המוקשים תוך כדי מארב מל"טים שנשלחו לעצור אותם, אך ביגפוט מצליח להשמיד אותם. אדם מסתובב לאחור ומנטרל את הפצצה, אבל קונור מקבל פצצת גיבוי כדי להפעיל את הפיצוץ ולא ניתן לכבות אותה. עד מהרה ביגפוט מצליח לאחוז בו וזורק אותו באוויר ויוצר פיצוץ אות. קונור מתעמת איתם אבל החדשות מופיעות במסוק שראה את הפעילות כמו גם את המשטרה. קונור מנסה להימלט, אבל הוא מפריע על ידי אייל ונזרק לשלולית שמן לצד ארלו. כמה ימים לאחר מכן, אדם נפגש מאוחר יותר עם אמה והיא מגלה שהוא שלח בטעות סרטון חושף בפניה את רגשותיו. הוא מזמין את אמה לצאת והיא מקבלת. אמה מנשקת את אדם בזמן שמשפחתו המצותתת מברכת אותו. הסרט מסתיים כשטראפר מבקש פנקייק נוסף וזה עולה על פניו, למורת רוחו. מדיה וקבצים בנושא ביגפוט ג'וניור 2 בוויקישיתוף "ביגפוט ג'וניור 2", במסד הנתונים הקולנועיים IMDb (באנגלית) "ביגפוט ג'וניור 2", באתר נטפליקס "ביגפוט ג'וניור 2", באתר Rotten Tomatoes (באנגלית) "ביגפוט ג'וניור 2", במסד הנתונים הקולנועיים KinoPoisk (ברוסית) ביגפוט ג'וניור 2, במיזם "אישים" לתיעוד היצירה הישראלית ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
מלחמת ההתשה בחזית הסורית

מלחמת ההתשה בחזית הסורית התלקחה במהלך 1969, ברקע ההסלמה במלחמת ההתשה המתחוללת במקביל בגזרת תעלת סואץ ובמקביל גם למלחמת ההתשה בבקעת הירדן. במסגרת העימות בין ישראל לסוריה וארגוני המחבלים הפלסטינים שישבו בחבל הפתחלנד אשר בדרום לבנון בוצעו פשיטות, פיגועים ועימותים חזיתיים נגד כוחות צה"ל. הצבא הסורי התכתש מול כוחות צה"ל בקו הסגול אשר ברמת הגולן וישראל בנתה מערך הגנה לאורכו של הגבול החדש. בפברואר 1969 חדר מיג 21 סורי לרמת הגולן, והופל בידי צה"ל. מיג נוסף הופל בסוף מאי וביולי אותה שנה חדרו מספר מטוסים סורים לרמת הגולן, ובקרבות האוויר של 8 ביולי 1969 הפילו מטוסי צה"ל שבעה מיגים. קרב אווירי נוסף, בו הופלו 3 מיגים סוריים התרחש בדצמבר 1969 בשמי דמשק. שני הצדדים הגבילו את עצמם לפעולות מצומצמות שהפכו את כוח האש למשתנה המרכזי במערכה ונמנעו מהסלמה חמורה. במהלך העימות כיהן האלוף מרדכי גור כאלוף פיקוד הצפון. חטיבה 188 בפיקודו של אל"ם משה בר כוכבא הוקמה והפכה למערך ההגנה הקדמי של הזירה לצד חטיבת אלכסנדרוני. ביוני נקטה ישראל את היוזמה והתחוללה הסלמה בחזית בדמות: מבצעי שפט, מלחמת שלושת הימים ומבצע קיתון 10, שבעקבותן פחתה היוזמה של הצבא הסורי כמעט לחלוטין. התוקפנות הסורית בגזרת רמת הגולן נעצרה לשנתיים הבאות. סוריה הייתה נתונה באותה העת בעימות מול ירדן, שהסלים באירועי ספטמבר השחור, ועל כן הצבא הסורי התרכז בגזרה הירדנית והעדיף לשמור, לעת עתה, על העימות מול ישראל באש נמוכה. כתוצאה מכך, הזירה הייתה שקטה יחסית למקבילתה המצרית. לצד זאת, המשיכה סוריה לממן ולחזק את המחבלים הפלסטינים בלבנון, ובתגובה לפיגועים ולמטחי ירי שלהם ישראל פתחה בפשיטות מוגבלות מעבר לקו הכחול, ביניהן מבצע קלחת 2. משה בר-כוכבא (בריל), מרכבות הפלדה, תל אביב: מערכות, משרד הביטחון – ההוצאה לאור, 1989 מרדכי (מוטה) גור, מצפון ומים, תל אביב: מערכות, משרד הביטחון – ההוצאה לאור, 1998 אטלס פיקוד הצפון, תל אביב: מערכות, משרד הביטחון – ההוצאה לאור, 1997 מלחמת ההתשה, באתר www.alexandroni.co.il "מלחמת שלושת הימים" | קשת יהונתן, באתר קשת יהונתן - אירוח ברמת הגולן Israel Defense Forces - צבא ההגנה לישראל, באתר web.archive.org, ‏2008-06-24
AR

AR הוא המיני-אלבום הבכורה של הזמרת האמריקאית אדיסון ריי. האלבום יצא לאור ב-18 באוגוסט 2023, על ידי חברות התקליטים אטלנטיק רקורדס ו-Sandlot רקורדס. בעקבות ההדלפה ההמונית של המוזיקה שלא פורסמה של ריי, חלק מהשירים הגיעו בסופו של דבר למשיכה באינטרנט, מה שהוביל את ריי להוציא רשמית את המיני-אלבום הבכורה שתוכנן במקור, כ"סימן לפני הפרק הבא [שלה] במוזיקה". מידע על האלבום AR באתר MusicBrainz האלבום AR באתר Discogs "Addison Rae Re-Enters Her Pop Girl Era With Lost Album Releases". Rolling Stone. 18 באוגוסט 2023. נבדק ב-19 באוגוסט 2023. {{cite web}}: (עזרה) "Bad Bleep Addison Rae Releases Her Lost Album". Vulture. 18 באוגוסט 2023. נבדק ב-19 באוגוסט 2023. {{cite web}}: (עזרה) "AR - EP by Addison Rae on Spotify". Spotify. 23 באוגוסט 2023. נבדק ב-23 באוגוסט 2023. {{cite web}}: (עזרה)
יוסף צור

האם התכוונתם ל... בומבה צור – שחקן תיאטרון וקולנוע ישראלי יוסי צור – ראש המועצה האזורית בני שמעון ומתרגם
ממאדי קמארה

ממאדי קאבה קמארה (בפורטוגזית: Mamadi Caba Camará; נולד ב-31 בדצמבר 2003 בקאטיו שבגינאה ביסאו) הוא כדורגלן מגינאה ביסאו המשחק בעמדת הקשר ההתקפי בקבוצת רדינג מהפוטבול ליג הראשונה ובנבחרת גינאה ביסאו. קמארה גדל במחלקות הנוער של פיירנסה ורדינג. בשנת 2021 החל לשחק בקבוצה הבוגרת של רדינג במסגרת הפוטבול ליג צ'מפיונשיפ. ב-23 במרץ 2022 ערך קמארה את הופעת הבכורה שלו בנבחרת גינאה ביסאו, בניצחון 3-0 על נבחרת גינאה המשוונית במשחק ידידות. ממאדי קמארה, באתר Transfermarkt ממאדי קמארה, באתר Soccerway ממאדי קמארה, באתר National Football Teams ממאדי קמארה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ממאדי קמארה".
דין ארמסטרונג

דין ארמסטרונג (באנגלית: Dean Armstrong נולד ב-24 באפריל 1973) הוא שחקן, מפיק ומורה למשחק קנדי. ארמסטרונג נולד באוון סאונד, אונטריו. הוא למד באוניברסיטת קווינס בקינגסטון, אונטריו וסיים תארים באמנויות תיאטרון וחינוך. בשנת 2000 הופיע ארמסטרונג בתפקיד חוזר בסדרת הטלוויזיה הכי גאים שיש. בשנת 2005, ארמסטרונג הופיע בבכורה הקנדית של המחזמר טיק, טיק... בום! בשנת 2023 שיחק בסרט הקולנוע "The Old Way" לצד ניקולס קייג' ונואה לה גרוס. מדיה וקבצים בנושא דין ארמסטרונג בוויקישיתוף אתר האינטרנט הרשמי של דין ארמסטרונג (באנגלית) דין ארמסטרונג, במסד הנתונים הקולנועיים IMDb (באנגלית) דין ארמסטרונג, באתר AllMovie (באנגלית) דין ארמסטרונג, במסד הנתונים הקולנועיים KinoPoisk (ברוסית) "Dean Armstrong, Role Reversal for QAF Actor - Windy City Times News". 29 בספטמבר 2004. ארכיון מ-23 באוגוסט 2017. נבדק ב-9 בנובמבר 2013. {{cite web}}: (עזרה) (January 24, 2001). "Armstrong stepping into a leading role", Owen Sound Sun Times, p. A6. Crosbie, Sarah (May 24, 2001). "Queen's grad using talent to pay RENT", Kingston Whig-Standard, p. 29. Jones, Kenneth (February 10, 2005). "Dean Armstrong Stars in Canadian Premiere of Larson's tick, tick…BOOM!", Playbill.com. Retrieved October 9, 2013.
מנואל באלדה

מנואל מאמה סמבה באלדה (בפורטוגזית: Manuel Mama Samba Baldé; נולד ב-14 בנובמבר 2002 באלבופיירה שבפורטוגל) הוא כדורגלן פורטוגזי שמוצאו מגינאה ביסאו המשחק בעמדת השוער בקבוצת פנאפייל מהליגה הפורטוגלית השנייה ובנבחרת גינאה ביסאו. באלדה גדל במחלקות הנוער של אימורטל, בנפיקה ליסבון ואווש. בין השנים 2020–2023 שימש כשוער גיבוי בוויזלה במסגרת ליגת העל הפורטוגלית והליגה הפורטוגלית השנייה. ב-3 ביולי 2023 חתם באלדה על חוזה לשלוש שנים בפנאפייל מהליגה הפורטוגלית השנייה. באלדה נכלל בסגל נבחרת גינאה ביסאו לטורניר גביע אפריקה לאומות 2021 בשנת 2022. ב-23 במרץ 2022 ערך באלדה את הופעת הבכורה שלו בנבחרת גינאה ביסאו, בניצחון 3-0 על נבחרת גינאה המשוונית במשחק ידידות. מנואל באלדה, באתר Transfermarkt מנואל באלדה, באתר Soccerway מנואל באלדה, באתר BDFutbol מנואל באלדה, באתר WorldFootball.net מנואל באלדה, באתר National Football Teams מנואל באלדה, באתר FootballDatabase.eu